钦定古今图书集成/明伦汇编/官常典/第749卷 > 周卜历 陈心学 李得笥
## 钦定古今图书集成/明伦汇编/官常典/第749卷 > 周卜历 陈心学 李得笥

按《明外史忠义传》：“周卜历、陈心学，皆郏县人。心学铨
授知县，不谒选而归。卜历举崇祯三年乡试，知内黄，
以父丧旋里。十五年，李自成陷郏县，执心学，欲官之，
不从，被杀。问卜历曰：‘吾以母老在此，若欲仕，何里居
为’？自成曰：‘汝不愿仕，何以官’？内黄曰：‘时父在，母未老
也’。自成曰：‘为我执知县，可贷汝死’。曰：‘戕人以利己，仁
者不为’。”自成怒，遂杀之。有李得笥者，窦丰举人。城陷，
短衣杂众中，被执。贼谋主牛金星尝举于乡，劝贼重
用举人，故贼所至，即搜举人官之。或劝得笥自言不
听；贼役使之，又不从。伺贼寐，将刺之。贼妇大呼，贼觉，
乃被杀。或语贼曰：“此举人也。”贼惧，弃其尸而去。